joelniklaus/EU_Wikipedias huggingface dataset:
Abonementinis radijo taškas

Abonementinis radijo taškas (taip pat: radijo taškas, taškas, laidinis radijas, radijo reproduktorius, abonementinis garsiakalbis) – įrenginys, leidžiantis abonentui priimti radijo programas, transliuojamas laidais, o ne eteriu.

Abonementiniai radijo taškai buvo statomi valstybinėse įmonėse, įstaigose ir butuose. Buvo manoma, jog taškai bus naudingi skubiai pranešant apie karinį ar civilinį pavojų, nurodant ką tuomet daryti, net jei ir nebeveiktų įprastiniams imtuvams reikalingas elektros tinklas. Todėl taškams pradėjus nykti, buvo iniciatyvų juos sugrąžinti. 

Už butuose pastatytus radijo taškus reikėjo mokėti abonementinį mokestį, atsisakyti buvo negalima, nors taško klausytis buvo nebūtina. Valstybinėse įstaigose bei gamyklose bet kokiu metu buvo galima nutraukti transliaciją ir pranešti kokį nors vietinės reikšmės nurodymą, pavyzdžiui, kvietimą kokiam asmeniui nueiti pas direktorių.

Paprasčiausi taškai turėjo tik garsiakalbį, įtampą žeminantį transformatorių ir garso reguliatorių. . Jie priimdavo vieną, pagrindinę programą. Laidais galėjo būti transliuojamos ir kitos, aukštu dažniu moduliuotos programos (dažnai 78 ir 120 kHz) kurias priimdavo sudėtingesni taškai su daugiau elektronikos. 1990 m. buvo siūloma pereiti prie penkių programų transliacijos.

Lietuvoje radijo taško kištukas nesiskyrė nuo standartinio 220 V elektros tinklo kištuko ir per klaidą įjungus į 220 V rozetę pasitaikydavo aparatą sudeginti. Rozetė taškui turėdavo užrašą „Radio“.

Šaltiniai 

Tarybų Sąjunga
Radijas
Atgimimas (savaitraštis)

Atgimimas – politinis savaitraštis, pirmasis demokratinės Lietuvos periodinis laikraštis, leidžiamas nuo 1988 m. rugsėjo 16 d. Vilniuje.

Istorija 
Iki 1989 m. Nr. 26 ėjo kaip Lietuvos Persitvarkymo Sąjūdžio informacinis biuletenis, iki 1990 m. Nr. 13 – savaitraštis, 1990–1991 m. – Sąjūdį rėmęs savaitraštis. 1988–1989 m. buvo leidžiamas ir rusų kalba bei Brailio raštu.

Savaitraščio steigėjai: Romualdas Ozolas, Arvydas Juozaitis ir kiti. Leido Lietuvos Persitvarkymo Sąjūdžio "Minties" leidykloje suburta redakcinė kolegija, kurią sudarė Antanas Buračas, Virgilijus Čepaitis, Bronius Genzelis, Vytautas Landsbergis, Romualdas Ozolas, Justinas Marcinkevičius ir Zigmas Vaišvila. Vėliau jį leido  bendrovė „Atgimimas“, UAB „Pradai“.

Tiražas: 1988 m. – 110 000 egz., 1993 m. – 3400 egz., 1997 m. – 4000 egz. Dabartinis tiražas – 2000 egz.

1989 m. ėjo savaitraščio priedas jaunimui „Aušrinė“, 1990 m. – „Jaunoji Lietuva“ (redaktorius Edmundas Baltrimas), 1989–1990 m. „Soglasije“. 

Nuo 1999 m. „Atgimimas“ priklauso viešajai įstaigai „Pilietinės minties institutas“, kurios dalininkai yra žurnalistai Indrė Makaraitytė ir Sigitas Babilius. 2008 m. kovą porai mėnesių vyriausiuoju redaktoriumi buvo tapęs publicistas, prozininkas Saulius Stoma.

Veikla 
Laikraščio tinklalapyje redakcija savo tikslus apibūdina taip: „Pateikti visuomenei laisvą nuo konjunktūros politinių bei visuomeninių procesų analizę. Didinti piliečių išsilavinimo ir informuotumo lygį. Siekti, kad kuo daugiau žmonių dalyvautų visuomenės gyvenime, būtų aktyvūs valstybės bei vietos bendruomenės nariai. Prisidėti prie Tautos modernėjimo ir Valstybės kūrimo“.

Leidžia politikos savaitraštį „Atgimimas“ bei jo priedus. Palaiko politikos portalą atgimimas.lt. Rengia pilietinio švietimo seminarus, diskusijas bei konferencijas, politikų ir visuomenės apklausas. Ruošia komentarus Žinių radijui, Lietuvos radijui, portalams delfi.lt ir banga.lt. Remia kitas visuomenines iniciatyvas.

2009 m. sausį savaitraščio leidyba buvo sustabdyta dėl lėšų stygiaus. Lėšas gavus leidyba buvo atnaujinta vasarį.

Redaktoriai 
 1988–1990 m. Romualdas Ozolas
 1988–1990 m. Linas Medelis
 1990–1991 m. Rimvydas Valatka
 1991–1992 m. Valentinas Mitė
 1991–1992 m. Romualdas Ozolas
 1993–1994 m. Stasys Kašauskas
 1994 m. Gintaras Visockas
 1994–1996 m. Vidmantas Staniulis
 1996 m. Adolfas Uža
 1996–1999 m. Eduardas Eigirdas
 nuo 1999 m. Indrė Makaraitytė

Šaltiniai

Nuorodos 
 Savaitraščio „Atgimimas“ tinklalapis

Sąjūdžio spauda
Lietuvos savaitraščiai
MKS Korona Kielce

Kelcų „Korona“ – Lenkijos futbolo klubas iš Kelcų.

Pasiekimai 

 s pusfinalio dalyvis (2006 m.)
 Lenkijos III lygos čempionas (2004 m.)
 Lenkijos II lygos čempionas (2005 m.)
 Orange Ekstraklasa 5 vieta (2006 m.)

Sezonai 

|}
 Šaltiniai: RSSSF duomenų bazė.

Lietuviai 
 Vytautas Černiauskas, vartininkas 2014-2015
 Tadas Kijanskas, gynėjas 2011-2013
 Paulius Paknys, gynėjas 2009-2010
 Andrius Skerla, gynėjas 2007–2008

Šaltiniai

Nuorodos 

 Oficiali klubo svetainė
 RSSSF duomenų bazė (čempionai ir sezonai)
 RSSSF duomenų bazė (taurės finalai)

Korona Kielce
Vilniaus Šv. diakono Stepono bažnyčia

Vilniaus Šv. Stepono bažnyčia – buvusi bažnyčia Vilniuje, stoties rajone. Bažnyčia statyta renesansinė, rekonstruota klasicizmo laikotarpiu. Po tinko sluoksniu atidengta dalinai išlikusi unikali frizų sieninė tapyba. Bažnyčia yra sandėlių kieme, į kurį sudėtinga patekti. Bažnyčios fasadai restauruoti, atkurti grafito fragmentai.

Istorija 

XVI a. pabaigoje Jėzuitų kunigas Simonas Visockis inicijavo mūrinės bažnyčios statybas tuometiniame Rūdininkų priemiestyje, kuriame buvo laidojamos maro aukos. Po kurio laiko prasidėjo bažnyčios statybos; darbai užtruko iki 1600 m. Pirmosios šv. Kazimiero kanonizacijos iškilmės naujojoje bažnyčioje įvyko jau 1604 m. Prie bažnyčios veikė medinė špitolė, kuri 1612 m. buvo perstatyta į mūrinę. 1655 m. švedų tvano metu bažnyčia buvo nuniokota. 1752 m. bažnyčią perėmė Marijos gyvenimo kongregacijos seserys (marijavitės). Apie 1806 m. bažnyčia rekonstruota (architektas P. de Rossi). 1864 m. bažnyčia nacionalizuota ir pritaikyta kalėjimui. 1926 m. Bažnyčioje įsikūria akmenskaldžių cechas.

Architektūra 
Šv. Stepono bažnyčia yra vienanavė, lotyniško kryžiaus formos. Bažnyčios apsidė – pusapvalė. Bažnyčios viduje išlikęs baroko laikų šoninis altorius. Yra trijų aukštų zakristija, prie kurios prisišliejusi puscilindrė laiptinė. Vidus dekoruotas piliastrais, freskomis. Bažnyčios išorė dekoruota sgafito frizais, karnizais bei piliastrais. Pagrindiniame fasade yra pusapvalis bokštas, prie kurio prisišlieję du mažesni laiptinės bokšteliai su mažais stačiakampiais langeliais langeliais, manoma, jog gynybinės paskirties. Portalas – pusapvalis. Virš visų keturių bažnyčios frontonų yra kryžiai: virš išilginių navų ir apsidės su mūrine pakila, virš transeptų – be. Bažnyčios išorė padengta pilku tinku, pagamintu su pelenų priemaiša. Tik pastatyta bažnyčia turėjo trijų pakopų bokštą, buvusį prie pagrindinio fasado, tačiau po kurio laiko dalis jo buvo nugriauta, šiuo metu išlikusi tik pusapvalė jo dalis. Bažnyčia rekonstruota XIX a. pradžioje. Ši bažnyčia yra viena iš dviejų Vilniuje esančių renesansinių bažnyčių.

Adresas 
Geležinkelio g. 41, Vilnius

Nuorodos 

 Apie bažnyčią ir vienuolyną
 Bažnyčios ikonografija 
 Vilniaus Šv. Stepono bažnyčia 

Vilniaus bažnyčios
Lietuvos renesanso architektūra
Valatkiai

Valatkiai – kaimas Šiaulių rajono savivaldybėje, Bubių seniūnijoje, 22 km į pietus nuo Šiaulių, prie kelio Linartai–Gilvyčiai. Šiaurinėje kaimo dalyje iškastas Ventos–Dubysos kanalas.

Gyventojai

Šaltiniai 

Šiaulių rajono savivaldybės gyvenvietės
Linartai

Linartai – kaimas Šiaulių rajono savivaldybėje, Bubių seniūnijoje, Valatkių miške, 22 km į pietus nuo Šiaulių, prie kelio, nutiesto nuo plento  į Gilvyčius. Šiaurinėje kaimo dalyje iškastas Ventos–Dubysos kanalas, už kurio dunkso Girnikų piliakalnis. Miške slūgso saugomas Linartų akmuo.

Kalvotas miškingas Linartų apylinkes mėgsta orientavimosi sporto meistrai. 1975 m. greta kaimo pradėti steigti šiauliečių kolektyviniai sodai, kurie pastaruoju metu tampa gyvenamaisiais rajonais. Į sodų bendriją iš Šiaulių važinėja maršrutiniai autobusai.

Gyventojai

Šaltiniai 

Šiaulių rajono savivaldybės gyvenvietės
Užčiaušiai

Užčiaušiai – kaimas Šiaulių rajono savivaldybėje, 12 km į pietus nuo Kuršėnų.

Gyventojai

Šaltiniai 

Šiaulių rajono savivaldybės gyvenvietės
Rėkyva (kaimas)

Rėkyva – kaimas Šiaulių rajono savivaldybėje, prie kelio . Į vakarus nuo gyvenvietės plyti 34 km² Rėkyvos pelkė, kurioje kasamos durpės. Vakarinė kaimo dalis priklauso Šiaulių miestui.

Istorija 

1578 m. minimas Rėkyvos dvaras. 1923 m. dvare buvo 105 gyventojai. Rėkyva išaugo XX a. viduryje pastačius elektrinę. 1965 m. vakarinė Rėkyvos dalis prijungta prie Šiaulių, rytinė gyvenvietės dalis liko rajono teritorijoje.

Gyventojai

Šaltiniai 

 
 
 
 

Šiaulių rajono savivaldybės gyvenvietės
Sonaras

Sonaras (, iš 'sound 'garsas' + navigation 'navigacija' + r'anging 'nuotolio nustatymas') – prietaisas, naudojamas po vandeniu esantiems kūnams aptikti.

Skiriamos dvi sonarų rūšys – aktyvūs ir pasyvūs. Sonarai veikia paprastu principu matuojant laiką, kurį aidas užtrunka grįždamas į šaltinį. Aidas paverčiamas elektriniais signalais, kurie sonaro ekrane suformuoja kūno (nuo kurio atsispindėjo banga) vaizdą. Dažniai naudojami sonarų prietaisuose būna nuo infragarso iki ultragarso.

Nuorodos 
 Sonarų panaudojimas robotų gamyboje
 Straipsnis anglų kalba 

Garso prietaisai
Navigacija
Kermušė

Kermušė – kaimas Rietavo savivaldybėje, 3 km nuo Tverų link Varnių, prie senojo Tverų – Varnių kelio.

Gyventojai

Šaltiniai 

Rietavo savivaldybės gyvenvietės
Pašeikis (Rietavas)

Pašeikis – kaimas Rietavo savivaldybėje, 7 km į pietryčius nuo Tverų. Pro kaimą teka Šeikupis (Graulaukio'' intakas).

Gyventojai 

1923 m. kaime buvo 8 sodybos, kuriose gyveno 53 žmonės. 1959 m. kaime gyveno 40 gyventojų.

Šaltiniai 

Rietavo savivaldybės gyvenvietės
Meškiškė

Meškiškė – kaimas Šiaulių rajono savivaldybėje, Šiaulių kaimiškojoje seniūnijoje, 13 km į pietus nuo Šiaulių, 0,5 km nuo kelio .

Istorija 
Buvusio Karpių Vaikšnėgalos Ignacijaus Karpio dvaro kaimas. Po 1940 m., kai pradėjo veikti durpes kūrenusi Rėkyvos elektrinė, nutiestas siaurasis geležinkelis, vėliau pratęstas iki Tyrulių.

Gyventojai

Šaltiniai 

Šiaulių rajono savivaldybės gyvenvietės
Gilvydžiai (Šiauliai)

Gilvydžiai – kaimas Šiaulių rajono savivaldybėje, Šiaulių kaimiškojoje seniūnijoje, 13 km į pietus nuo Šiaulių, 1,5 km į vakarus nuo kelio , Pagervinės miške.

Istorija 
Buvusio Karpių Gilvydžių – Vaikšnėgalos Ignacijaus Karpio dvaro kaimas.

Gyventojai

Šaltiniai 

Šiaulių rajono savivaldybės gyvenvietės
Normančiai (Šiauliai)

Normančiai – kaimas Šiaulių rajono savivaldybėje, Šiaulių kaimiškojoje seniūnijoje, 15 km į pietus nuo Šiaulių, prie kelio .

Istorija 
Senovinė gyvenvietė, kurios vakariniame pakraštyje dunkso Normančių piliakalnis.

Gyventojai

Išnašos 

Šiaulių rajono savivaldybės gyvenvietės
Verduliai (Šiauliai)

Verduliai – kaimas Šiaulių rajono savivaldybėje. Dalis kaimo įtraukta į miesto administracines ribas 1961 m., kita liko Šiaulių rajono administracinėje priklausomybėje. Dalyje po 2–3 ha išdalytų sklypų vykdoma mažaaukštė gyvenamoji statyba.

Istorija 

Kaimas žinomas nuo 1526 m., kai jis ir jo gyventojai buvo padovanoti Šiaulių bažnyčiai. 1923 m. kaimas, kuriame gyveno 43 vyrai ir 65 moterys priskirtas Šv. Jurgio bažnyčios parapijai. Išlikusios senos kaimo kapinaitės, kuriose yra XVIII a. palaidojimų.

Pavadinimo kilmė 

Pavadinimas kilęs nuo aplink kaimą tvyrojusiose priepelkėse gurgėjusių šaltinių – verdenių. Šiuo metu, po daugkartinių nusausinimų jos beveik išnykusios, likusi tik dalis prie Rėkyvos ežero.

Gyventojai

Šaltiniai 

Šiaulių rajono savivaldybės gyvenvietės
Vaikšnėgalikė

Vaikšnėgalikė – kaimas Šiaulių rajono savivaldybės pietuose, Rėkyvos durpyno pietvakariniame pakraštyje.

Istorija 

Buvusio Vaikšnėgalos dvaro (priklausė Ignacijui Karpiui) kaimas.

Pavadinimo kilmė

Kaimo pavadinimas kilęs nuo gretimos Vaikšnėgalos vardo, pridedant tarminę mažybinę priesagą.

Gyventojai

Šaltiniai 

Šiaulių rajono savivaldybės gyvenvietės
ŁKS Łódź

Lodzės LKS – Lenkijos futbolo klubas iš Lodzės.

Istorija 
Klubo ištakos siekia 1908 m., kai buvo įkurtas Łodzianka klubas.

Pasiekimai

Sezonai 

|}
 Šaltiniai: RSSSF duomenų bazė.

UEFA varžybos 

|}

Logotipų kaita

Sudėtis 
Atnaujinta; 2019 m. rugsėjo 21 d.

Žymūs žaidėjai

Lietuviai 
 Georgas Freidgeimas, gynėjas, 2008–2010 m.
 Marius Kižys, saugas, 2007 m.
 Tadas Papečkys, gynėjas, 2009 m.
 Nerijus Radžius, gynėjas, 2009–2010 m.
 Artemijus Tutyškinas, nuo 2022 m.

Rekordai 
 Lygos debiutas: 1927 m. balandžio 3 d. prieš Turyści Łódź 2:0
 Didžiausias laimėjimas: 13:2 prieš PKS Szczecin 1947 m.
 Didžiausias laimėjimas lygos rungtynėse: 8:1 prieš Lech Poznań, 1957 m., Lodzėje
 Didžiausias pralaimėjimas: 0:9 prieš Pogoń Lwów, 1933 m., Lvove
 Daugiausiai lygoje sužaidė rungtynių: Marek Chojnacki, 452, 1978-1996 m.
 Daugiausiai lygoje įvarčių įmušė: Władysław Król, 104, 1928-1938 m.
 Daugiausiai įvarčių per sezoną įmušė: Eugeniusz Herbstreit, 23, 1931 m.
 Daugiausiai kartų atstovavo šalies rinktinę: Jan Tomaszewski, 62 kartus už Lenkijos rinktinę.

Šaltiniai

Nuorodos 

 Oficiali klubo svetainė
 RSSSF duomenų bazė (čempionai ir sezonai)
 RSSSF duomenų bazė (taurės finalai)

Lodz
Bagdoniškė (Šiauliai)

Bagdoniškė – kaimas Šiaulių rajono savivaldybėje, Bubių seniūnijoje, 20 km į pietvakarius nuo Šiaulių, prie Šiaušės upelio.

Gyventojai

Padėtis

Šaltiniai 

Šiaulių rajono savivaldybės gyvenvietės
Pagervinė

Pagervinė – kaimas Šiaulių rajono savivaldybėje, Bubių seniūnijoje, 20 km į pietvakarius nuo Šiaulių, prie Šiaušės upelio ir Pagervinės miško.

Gyventojai

Šaltiniai 

Šiaulių rajono savivaldybės gyvenvietės
Wisła Kraków SSA

Krokuvos „Wisła“ – Lenkijos futbolo klubas iš Krokuvos.

Istorija 
Keisti pirminį tekstą

Pasiekimai 

 Šaltiniai: RSSSF duomenų bazė.

Sezonai 

|}

Žymūs žaidėjai

Šaltiniai

Nuorodos 

 Oficiali klubo svetainė
 RSSSF duomenų bazė (čempionai ir sezonai)
 RSSSF duomenų bazė (taurės finalai)

Krokuva
Wisla Krakow
FSK Anykščiai

Anykščių FSK – Lietuvos futbolo klubas iš Anykščių.

Istorija 

Pirmą kartą rašytiniuose šaltiniuose apie futbolą Anykščiuose užsiminta 1931 m., kai draugiškas rungtynes žaidė Anykščių ir Utenos futbolo rinktinės. Pokario metais vienos iš pirmųjų futbolo rungtynių įvyko 1950 m. rugpjūčio 31 d. tarp Anykščių gimnazijos ir klubo „Skaitykla“ komandų.

1954 m. buvo sudaryta Anykščių „Žalgirio“ futbolo vienuolikė (kiek vėliau pavadinimas bus keičiamas į „Spartaką“, „Nemuną“, „Puntuką“, „Vairą“, „Melioratorių“, „Anykštą“ ir kt.). Vienu metu Anykščiuose buvo net dvi komandos; „Anykščių vynas“ ir „Autotransportas“. Nepaisant sunkių pokario metų, sovietinės okupacijos, miesto stadionas „lūždavo“ nuo šios sporto šakos gerbėjų. Futbolo entuziasto R. Augustino iniciatyva XX a. 7-ajame dešimtmetyje suburta ir moterų futbolo komanda. 8-ajame dešimtmetyje į Anykščius atvykus V.Burauskui, susidomėjimas futbolu smarkiai išaugo. Anykštėnų komandos yra dalyvavusios „Nemuno“ draugijos finaliniuose etapuose ir ne kartą yra tapusios jų prizininkais. Tais laikais futbolu daugiausia rūpinosi tuometinis Anykščių „Nemuno“ draugijos pirmininkas K. Burneikis. 

Futbolo entuziastų dėka 1996 m. buvo įkurtas dabartinis futbolo sporto klubas Anykščiai. Be tuometinės rajono valdžios ir IĮ „Tauras“ direktoriaus Kęstučio Pakelčio pagalbos sunku būtų įsivaizduoti futbolo atgimimą šiame krašte. Rezultatų ilgai laukti nereikėjo. Jau 1998 m. anykštėnai iškovojo pirmąją vietą II lygos „Rytų“ zonoje ir iškopė į LFF I lygą, kur žaidė iki 2000 m. rudens. 2006 m. klubas vėl laimėjo II lygą ir I lygoje žaidė 2007 ir 2008 m., tačiau po to iškart iškrito ne į II lygą, bet į III lygą, kur žaidžia ir dabar. 2010 m. komanda laimėjo III lygos Utenos zonos pirmenybes, tačiau į II lygą nepateko. 2017 m. tapo III lygos, Utenos regiono nugalėtojais.

2018 m. pirmenybėse dalyvavo vos keturios komandos. Pirmame etape komandos susitiko po du kartus, namie ir išvykoje. Po pirmojo etapo anykštėnai buvo antri. Pusfinalio rungtynėse Anykščiuose po pagrindinio laiko buvo lygus rezultatas 1-1. Pratęsimo metu visaginiečiai įrodė savo pranašumą ir nugalėjo Anykščių ekipą rezultatu 4-2, bei pateko į finalą. Rungtynėse dėl trečios vietos anykštėnai pralaimėjo kupiškiečiams 1-2 ir liko be medalių.

Klubo simbolika

Spalvinė gama 
Žalia ir geltona spalvos.

Sezonai 

|}
|}

|}

SFL varžybos 

|}

Sudėtis (2011)

Dubleriai

|}

Žymūs žaidėjai
 A. Tyla, Pasaulio anykštėnų bendrijos pirmininkas
 S. Petraška, tautodailininkas
 P. Kugys, krepšinio treneris
 R. Augustinas, rajono tarybos narys
 Rimantas Kalibatas, Vilniaus „Žalgirio“ vartininkas
 Saulius Širmelis
 M. Šilo
 V. Bačianskas
 V. Ivanauskas

Šaltiniai

Nuorodos 

Anyksciai
Anykščiai
FK Rodiklis Kaunas

Kauno „Rodiklis“ – Lietuvos futbolo klubas iš Kauno.

Istorija

Klubas įkurtas Kaune kitos miesto komandos „Aleksotas“ pagrindu. Komanda 2008 m. sezone žaidė LFF I Lygoje, tačiau pasibaigus sezonui nusprendė trauktis iš lygos ir rungtyniauti tik salės futbolo varžybose.

Sezonai 

|}

Salės futbolas 

Salės futbolo komanda nuo 2005 m. žaidžia Lietuvos salės futbolo aukščiausioje lygoje.
 2004-05 m. I lyga 2 vieta
 2005-06 m. aukščiausia lyga 3 vieta
 2006-07 m. aukščiausia lyga 3 vieta

Sudėtis (2009-02-20)

Nuorodos 

Rodiklis
Kauno futbolas
Agos Buriatų autonominė apygarda

Agos Buriatų autonominė apygarda () – buvusi Rusijos apygarda Pietų Sibire, Užbaikalės krašte. Administracinis centras – Aginskojė.

Istorija 
Apygarda sudarta 1937 m. rugsėjo 26 d. 2008 m. kovo 1 d. Agos Buriatų autonominę apygardą sujungta su Čitos sritimi į Užbaikalės kraštą.

Gyventojai 
Tautinė sudėtis (2002 m. duomenys):
 buriatai (62,52 %)
 rusai (35,13 %)
 totoriai (0,54 %)
 ukrainiečiai (0,26 %)
 evenkai (0,23 %)

Didžiausios gyvenvietės 
 Aginskojė
 Mogoitujus
 Duldurga
 Novoorlovskas
 Orlovskis

Geografija 
Apygarda išsidėsčiusi pietų Užbaikalėje, kalnuose (aukštis iki 1663 m). Klimatas vidutinių platumų, ryškiai kontinentinis. Vidutinė sausio temperatūra -24 °C, liepos 18 °C. Kritulių iškrenta ~400 mm per metus. Didžiausios upės – Ononas ir Aga. Žemumose vyrauja stepės, aukščiau 1000 m – maumedžių miškai (dengia trečdalį apygardos ploto).

Ekonomika 
Kalnakasyba, miškininkystė. Ganyklinė gyvulininkystė. Grūdinių kultūrų (kviečių, avižų, miežių) pasėliai.

Administracinis skirstymas 
Agos Buriatų autonominė apygarda administraciškai skirstyta į 3 rajonus:
 Agos rajonas
 Duldurgos rajonas
 Mogoitujaus rajonas

Šaltiniai

Nuorodos 
 Oficiali svetainė 
 Buriatai (liet.)

Rusijos istoriniai administraciniai vienetai
Užbaikalės kraštas
Bubių mokykla

Šiaulių r. Bubių mokykla – dieninė, savarankiško mokymosi bendrojo lavinimo mokykla Bubiuose (Šiaulių rajonas), Dubysos g. 15, vykdanti ikimokyklinio, pradinio, pagrindinio ir neformaliojo ugdymo programas. Įstaigos kodas 290059370. Dabar tai Dubysos aukštupio mokyklos skyrius.

Istorija 

1899 m. grafas Dmitrijus Zubovas Bubiuose atidarė ir išlaikė pradinę mokyklą, kurioje nuo 1905 m. buvo dėstoma lietuvių kalba. Kol dar nebuvo pastatytas pastatas, mokykla laikinai veikė mediniame vasarnamyje tarp Bubių ir Mirskiškės. Pastate įrengus du kambarius, mokykla persikėlė į nebaigtą statyti namą, kurio palangės buvo aukštos, kad mokiniai nesižvalgytų pro langus. 1918 m. mokykla tapo valstybine pradžios mokykla, 1920 m. perkelta į buvusios pieninės patalpas, 1924 m. įsikūrė buvusioje grafo D. Zubovo arklių keitimo stotyje.

1949 m. mokykla tapo septynmete, 1962 m. aštuonmete, 1967 m. įsikūrė naujuose pastatuose. 1986 m. tapo devynmete mokykla, duris atvėrė erdvus trijų aukštų mokyklos priestatas. 1987 m. mokyklą imta vadinti nepilna vidurine, 1999 m. tapo dešimtmete pagrindine mokykla. 2005 m. prie mokyklos prijungtas Bubių darželis "Saulutė".  

Nuo 2002 m. mokykla – pagrindinių mokyklų asociacijų narė. 2020 m. prijungta prie Dubysos aukštupio mokyklos kaip jos skyrius.

Direktoriai 

 1946 m. P. Biliūnas
 1951 m. K. Banitauskas
 1966 m. V. Kalpokas
 1976 m. A. Milvidienė
 1991 m. G. Sinickas
 1997 m. Reimundas Varapickas
 2018 m. Vaidas Bacys

Himnas 
Čia kalvos kalneliai
Čia gražūs miškai
Keliai ir keleliai
Skersai, išilgai.
Čia takas mokyklon
Mus veda kasdien
Vilties ir gerumo
Namai čia visiems

Priedainis:
Mokykla mana, mokykla miela,
Atminimo didžio tu esi verta (2k.)
  
Dubysos čia vingis -
Bubių tvenkiniai.
Piliukas sustingęs
Čia stūkso seniai.
Kur Zubovo žemėj
Seni pastatai
Nauja mokyklėlė
Išaugo aukštai

Daug gražių dienų,
Metų nuostabių,
praleidome
Mes visi kartu…
Bubių dešimtmetė
Miela mokykla
Tu daugelį metų
Mums būki šviesa

Žodžiai: R. Varapicko, G. Kačinskienės, muzika: B. Petrėnienės

Literatūra 
 Bubių pagrindinė mokykla. - Radviliškis: Litera, 2009. - 134 p.: iliustr. - ISBN 978-9955-928-49-2

Šaltiniai 

Bubiai
Šiaulių rajono savivaldybės mokyklų skyriai
Dirvonėnų mokykla-daugiafunkcis centras

Šiaulių rajono Dirvonėnų mokykla – buvusi dieninė, savarankiško mokymosi bendrojo lavinimo mokykla Dirvonėnuose (Šiaulių raj.), J. Ruzgio g. 1, vykdžiusi pradinio, pagrindinio ir papildomo ugdymo programas. Įstaigos kodas 190057895.

Istorija 

2018 m. rugsėjo 1 d. Dirvonėnų mokykla-daugiafunkcis centras prijungtas prie Kuršėnų Stasio Anglickio mokyklos.

Direktoriai 
 R. Eigirdas (1949-1951)
 A. Žagrakalys (1951-1953)
 Vaclovas Keliuotis (1953-1992)
 Raimundas Keliuotis (nuo 1992)

Mokytojai 
 Juozas Ruzgis (1940-1980), poetas

Nuorodos 

 Oficiali svetainė

Šiaulių rajono savivaldybės mokyklų skyriai
Kuršėnų Stasio Anglickio progimnazija

Kuršėnų Stasio Anglickio progimnazija – dieninė, savarankiško mokymosi bendrojo lavinimo mokykla Šiaulių raj., Kuršėnuose, Kapų g. 9, vykdanti pradinio, pagrindinio ir papildomo ugdymo programas. Įstaigos kodas 190057176.

Istorija 

1796 m. Kuršėnuose įsteigta pirmoji parapinė mokykla. 1912 m. pastatyta mūrinė pradinė mokykla, kurioje mokėsi apie 80 mokinių. 1940 m. Kuršėnuose įsteigta progimnazija, gimnazijos pirmtakė. Joje mokėsi apie 400 mokinių. 1944 m. Kuršėnų progimnazija reorganizuota į Kuršėnų gimnaziją. Mokykla dirbo dviem pamainomis. Nuo 1944-1945 mokslo metų veikė klasės dėstomąja rusų kalba. 1952 m. mokytojo ir poeto Stasio Anglickio iniciatyva pradėta statyti tipinė 960 vietų vidurinė mokykla. Naujoji mokykla atidaryta 1955 m. Tai buvo viena iš pirmųjų tokio tipo Lietuvos mokyklų. 1959-1974 m. Kuršėnuose kaip savarankiška įstaiga veikė ir pradinė mokykla, o vidurinėje mokykloje nebuvo pradinių klasių. 2002 m. mokykla jos įkūrėjo garbei pavadinta Kuršėnų Stasio Anglickio pagrindinė mokykla.

Direktoriai 

Progimnazijos direktoriais dirbo Taškūnas, H. Mejeris, J. Slesoraitis, Jurgis Gūžys. 

Danutė Lotiukienė.

Žymūs mokytojai 
Birutė Ona Boreišienė
Daiva Miliauskienė
Marius Pilipavičius
Zigmas Klimavičius, direktorės pavaduotojas ūkio reikalams

Žymūs mokiniai 
 Rima Baškienė, Seimo narė
 Konstantinas Jakovlevas-Mateckis, architektas
 Jonas Novogreckis, Šiaulių rajono vicemeras
 Vacys Reimeris, poetas
 Albertas Zmaila, aktorius

Nuorodos 
 Mokyklos svetainė

Kuršėnai
Šiaulių rajono savivaldybės mokyklos
Lietuvos progimnazijos
Šakynos pagrindinė mokykla

Šiaulių rajono Šakynos pagrindinė mokykla – dieninė, savarankiško mokymosi bendrojo lavinimo mokykla Šiaulių raj., Šakynoje, Šiaulių g. 20, vykdanti pradinio, pagrindinio ir papildomo ugdymo programas. Įstaigos kodas 190076714. Steigėjas – Šiaulių rajono savivaldybė. Dabar tai Gruzdžių gimnazijos skyrius.

Istorija 

Vyskupas Motiejus Valančius mini, kad pirmąją Romos katalikų bažnyčią Šakynoje 1680 m. pastatęs Šakynos laikytojas Bergas. 1804 m. įsteigta Šakynos parapinė mokykla, uždaryta po 1863 m. sukilimo. 1894 m. kovo 15 d. susekta slapta daraktorinė mokykla, kurioje mokytojas Ignas Narmontas vienuolika vaikų mokė lietuviško ir rusiško rašto, tikybos. 1899 m. įsteigta valdinė, vėliau pradžios mokykla. 1950 m. ji tapo septynmetė mokykla, 1961 m. – aštuonmetė mokykla, 1986 m. – devynmetė mokykla, nuo 2003 m. – dešimtmetė pagrindinė mokykla.

Mokyklos vėliava pašventinta 1999 m. gegužės 29 d. 2021 m. mokykla prijungta prie Gruzdžių gimnazijos.

Direktoriai 
A. Pajeda, O. Akuliavičienė, J. Skirka, T. Andriuškaitė, Sokaitė-Mikolaitienė, Kestenienė, D. Ubavičienė;
Genovaitė Stulpinienė – 1966–1968 m.;
Vytautas Arvasevičius.

Žymiausi mokytojai 
Domas Andrulis, kompozitorius.

Žymiausi mokiniai 
Pranas Venckus, kunigas.

Šaltiniai

Nuorodos 
 Naujoji mokyklos svetainė 

Šakyna
Šiaulių rajono savivaldybės mokyklų skyriai
Šilėnų pagrindinė mokykla

Šiaulių rajono Šilėnų pagrindinė mokykla – buvusi dieninė, savarankiško mokymosi bendrojo lavinimo mokykla Šilėnuose (Šiaulių raj.), Saulės g. 38, vykdžiusi pradinio, pagrindinio ir papildomo ugdymo programas. Įstaigos kodas 190076867. Dabar tai Kairių jungtinės mokyklos skyrius.

Istorija 

2021 m. rugsėjo 1 d. prijungta prie Kairių jungtinės mokyklos.

Direktoriai 
 Zosė Šimaitienė
 2008 – 2014 m.: Irena Chomcovienė
 2014 m. – iki šiol: Lina Niparavičienė

Žymūs mokytojai 
 Aurelijus Baltrušaitis
 Dijana Grigalienė
 Aušra Adomaitienė
 Kristina Lašienė
 Lina Janionytė

Nuorodos 

 Mokyklos svetainė 

Šiaulių rajono savivaldybės mokyklų skyriai
Master of Puppets

Master of Puppets – trečiasis amerikiečių thrash metal grupės Metallica albumas, išleistas 1986-aisiais. Vien JAV parduota daugiau nei 6 milijonai šio albumo kopijų. Tai paskutinis grupės albumas, kuriame vis dar grojo bosistas Cliff Burton. Albumo išleidimas laikomas ypač svarbiu įvykiu heavy metal istorijoje. Žurnalas Rolling Stone jam skyrė 167 vietą 500 geriausių visų laikų albumų sąraše , o Time žurnalas jį pripažino kaip vieną iš 100 geriausių visų laikų albumų. Dar viename sąraše, sudarytame Metal-rules.com, albumas paskelbtas geriausiu metalo albumu. , pirmąją vietą jis užėmė ir 25 geriausių metalo albumų sąraše, sudarytame IGN.

Istorinė reikšmė 
Kai buvo išleistas, Master of Puppets suteikė metalo fanams galimybę išgirsti skambesį, kuris visiškai skyrėsi nuo tuo metu populiaraus komerciško bei įvaizdžiu paremto glam metal. Iškart po išleidimo parduota daugiau nei pusė milijono kopijų nepaisant to, kad grupės muzika nebuvo grojama radijo stotyse ar televizijoje (pirmasis grupės vaizdo klipas buvo 1988 metais išleistas One). Tai buvo pirmasis grupės albumas, kuriam JAV įrašų pramonės asociacija skyrė auksinio titulą. Muzikos kritikai šį albumą dažnai vadina "vienu įtakingiausiu visų laikų heavy metal albumu".

Įrašinėjimo metu grupės sudėtis buvo ši: James Hetfield (vokalas, gitara), Lars Ulrich (mušamieji), Kirk Hammett (pagrindinė gitara), ir Cliff Burton (bosinė gitara). Viena priežasčių, dėl kurios atsimenamas šis albumas, yra Burton'o žūtis autokatastrofoje iškart po albumo išleidimo.

Norėdami paminėti 20-ąsias albumo išleidimo metines, Metallica sugrojo visą albumą kiekviename Escape from the Studio '06 turo koncerte bei Download '06 festivalyje. Šiuose koncertuose instrumentinis Orion buvo pirmą kartą sugrotas gyvai, nors kai kurie jo fragmentai jau buvo skambėję instrumentiniuose kratiniuose bei soliniuose bosinių gitarų numeriuose.
2006 metais šiam albumui buvo skirtas specialus britų žurnalo Kerrang! numeris. Prie žurnalo buvo pridėtas Master of Puppets: Remastered CD, kuriame visos albumo dainos buvo perdainuotos populiarių atlikėjų, įskaitant Bullet for my Valentine bei Trivium.

Inovacija 
Šiuo albumu Metallica padėjo vystyti thrash metal žanrą. Albumo dainos buvo neįprastai sudėtingos bei melodingos (labiausiai tai pastebima Battery, Master of Puppets bei Orion. Tai albumo skambesį padarė šiek tiek panašų į power metal bei progressive metal. Dainų tekstų temos - socialiniai aspektai, būdingi thrash metal žanrui, tačiau Metallicos tekstų lygis pasiekė naujas aukštumas, paliesdamas karo, narkotikų, politikos temas. Nemažai įtakos melodijoms bei sudėtingiems gitarų ritmams turėjo klasikinė muzika.

Dainų sąrašas 
 "Battery" (James Hetfield, Lars Ulrich) – 5:12
 "Master of Puppets" (Kirk Hammett, Hetfield, Cliff Burton, Ulrich) – 8:36
 "The Thing That Should Not Be" (Hammett, Hetfield, Ulrich) – 6:36
 "Welcome Home (Sanitarium)" (Hammett, Hetfield, Ulrich) – 6:27
 "Disposable Heroes" (Hammett, Hetfield, Ulrich) – 8:17
 "Leper Messiah" (Hetfield, Ulrich) – 5:39
 "Orion" (Hetfield, Burton, Ulrich) – 8:27
 "Damage, Inc." (Hammett, Hetfield, Burton, Ulrich) – 5:32

Šaltiniai 

Metallica albumai
1986 albumai
Meškuičių gimnazija

Šiaulių rajono Meškuičių gimnazija – dieninė, savarankiško mokymosi bendrojo lavinimo mokykla Šiaulių raj., Meškuičiuose, Stoties g. 16, vykdanti pradinio, pagrindinio, vidurinio ir papildomo ugdymo programas. Įstaigos kodas 190058278.

Istorija 
1908 m. pradėjo veikti Meškuičių pradžios mokykla, 1909 m. atidaryta valstybinė pradžios mokykla, prasidėjus Pirmajam pasauliniam karui, mokyklos patalpose įsikūrė vokiečių kariai. Per karą mokyklos pastatas labai nukentėjo. 1919 m. Meškuičių pradžios mokykla persikėlė į kitą pastatą, kuriame buvo nuovada ir valsčiaus kontora. 1938 m. 1938 m. spalio 30 d. Meškuičiuose iškilmingai atidaryta dviejų aukštų šešiametė mokykla. 1944 m. Meškuičių mokykla perorganizuota į progimnaziją, 1952 m. atidaryta Meškuičių vidurinė mokykla. 1965 m. pastatytas pirmasis priestatas, 1977 m. – antrasis priestatas, valgykla, sporto salė, bendrabutis. 1997 m. įkurtas mokyklos istorijos muziejus, 1998 m. įrengta skaitykla, 2000 m. pradėjo veikti mokyklos radijas, 2005 m. įkurtas Meškuičių vidurinės mokyklos sporto klubas, 2010 m. akredituota vidurinio ugdymo programa, mokykla tapo Meškuičių gimnazija.

Direktoriai 

Algis Mačiulis.

Šaltiniai

Nuorodos 
Svetainė 

Meškuičiai
Šiaulių rajono savivaldybės mokyklos
Lietuvos gimnazijos
Vytauto Didžiojo universiteto Atžalyno progimnazija

Vytauto Didžiojo universiteto „Atžalyno“ progimnazija – dieninė, savarankiško mokymosi bendrojo lavinimo mokykla Kaune, Partizanų g. 46, vykdanti pradinio, pagrindinio pirmosios dalies ir papildomo ugdymo programas. Įstaigos kodas 290136920.

Istorija 

Kauno 28-oji vidurinė mokykla pradėjo veikti 1969 m. rugsėjo 1 d. 27-osios vidurinės mokyklos patalpose. 1970 m. rugsėjo 1 d. mokykla pradėjo dirbti dabartiniame pastate. Pirmoji 31 abituriento laida išleista 1973 m. 1994 m. mokyklos 25–mečio proga mokyklai suteiktas Atžalyno vardas. 1998 m. įvestas sustiprintas anglų kalbos mokymas nuo 5 klasės, 1999 m. – sustiprintas informatikos ir matematikos mokymas nuo 9–os klasės. Nuo 2000 m. įvestas ankstyvasis užsienio kalbų mokymas. Pirmoji profiliuoto mokymo abiturientų laida išleista 2002 m. 2004 m. įvestas ispanų kalbos mokymas profilinėse klasėse. 2006 m. įvestas Sveikatos ugdymas. Nuo 2007 m. pradėta mokyti choreografijos. Nuo 2015 m. mokykla reorganizuota į Vytauto Didžiojo universiteto „Atžalyno“ progimnaziją.

Direktoriai 

 1969 m. Regina Klimavičienė;
 1989 m. Ričardas Gudaitis;
 1990 m. Vytautas Martynaitis;
 1999 m. Arvydas Palevičius;
 2006 m. Nijolė Jukštienė;
 2020 m. einanti direktoriaus funkcijas Vilma Balandaitė
2021 m. Egidijus Mikalajūnas

Mokiniai 
 Aurimas Dautartas, TV ir radijo laidų vedėjas, organizatorius
 Tomas Girdzijauskas, "AšLietuvai" įkūrėjas, radijo laidų vedėjas, lektorius, autorius, Londono lietuvių organizatorius
 Eugenijus Ivanauskas, archeologas, istorikas
 Artūras Orlauskas, komikas, TV laidų vedėjas, politikas
 Kazys Valentas Žaltauskas, dailininkas vitražistas

Nuorodos 
 Mokyklos svetainė

Kauno miesto savivaldybės mokyklos
Lietuvos progimnazijos
Kauno Bernardo Brazdžionio mokykla

Kauno Bernardo Brazdžionio mokykla – pagrindinės mokyklos tipo mokykla-daugiafunkcis centras, savarankiško mokymosi bendrojo lavinimo mokykla Kaune, Partizanų g. 22, vykdanti ikimokyklinio, pradinio, pagrindinio I dalies ir papildomo ugdymo programas lietuvių kalba. Įstaigos kodas 190138361. Steigėjas Kauno miesto savivaldybės taryba.

Mokykla turi savo emblemą, vėliavą (pašventinta šv. Trejybės bažnyčioje 1991 m. kovo mėn.); leidžia savo laikraštį „Versmiukas“.

Istorija 

1979 m. rugsėjo 1 d. įsteigta 40-oji vidurinė mokykla. 1992 m. vasario 12 d. suteiktas „Versmės“ vardas. Mokyklą pašventino arkivyskupas Sigitas Tamkevičius. Mokykla išleido per 27 abiturientų laidas. 2013 m. rugsėjo 1 d. Kauno „Versmės“ vidurinė mokykla reorganizuota į pagrindinę mokyklą, jai suteiktas Bernardo Brazdžionio vardas.

2014 m. mokykla reorganizuota į Kauno Bernardo Brazdžionio mokyklą – daugiafunkcį centrą. 2016 m. birželio 14 d. sprendimu Nr. T-326 priimti „Kauno Bernardo Brazdžionio mokyklos nuostatai“.

Direktoriai 
 Ona Arija Radvilienė
 2013-2017 m. Danguolė Miškinienė
 nuo 2017 m. – Danguolė Deobald

Šaltiniai

Nuorodos 
 Mokyklos svetainė

Lietuvos pagrindinės mokyklos
Brazdžionio
Kauno Vyturio gimnazija

Kauno „Vyturio“ gimnazija – dieninė, savarankiško mokymosi bendrojo lavinimo mokykla Kaune, Taikos pr. 51, vykdanti neformaliojo švietimo priešmokyklinio ugdymo ir instrumentinio muzikinio ugdymo, pradinio, pagrindinio, vidurinio ir papildomo ugdymo programas. Įstaigos kodas 190136887. Steigėjai Kauno miesto savivaldybės taryba ir Kauno arkivyskupijos kurija.

Filialas: Kauno „Vyturio“ gimnazijos muzikos skyrius.

Istorija 

1962 m. kovo 7 d. Kauno DŽDT Vykdomasis komitetas priėmė sprendimą Nr. 141 „Dėl žemės sklypo skyrimo 1072 vietų mokyklos statybai“. 1968 m. padėti pamatai Kauno 27-osios vidurinės mokyklos pastatui, o pirmieji mokiniai pradėjo mokytis tuo metu jau veikusioje 26-joje vidurinėje mokykloje suburtose klasėse. Jau 1969 m. rugsėjo 1 d. visi persikraustė į ką tik pastatytą mokyklą, statybininkai įteikė raktus pirmajai direktorei P. Šulskaitei. Kartu viename pastate nuo 1972 m. įsikūrė ir Kauno I vaikų muzikos mokyklos filialas.

Padvelkus pertvarkos vėjams, ėmė keistis ir švietimo įstaigos, iškilo tautinės mokyklos idėja, pradėta ieškoti įvairesnių ugdymo būdų, kurie geriau tenkintų mokinių poreikius. Mokyklos mokytojų ir tėvų iniciatyva imta ruošti dokumentus muzikinio ugdymo integracijai su vidurinio ugdymo programomis. Tuometinio direktoriaus R. Lapkaus ir muzikos mokyklos mokytojos I. Žurumskienės pastangų dėka nuo 1989 m. rugsėjo 1 d. vidurinėje mokykloje, pradedant pirmąja klase, pradėta sustiprintai dėstyti muziką. 1991 m. buvusio muzikos mokyklos filialo bazėje įsteigtas instrumentinis skyrius.

1993 m. Kauno 27-ajai vidurinei mokyklai suteiktas „Vyturio“ pavadinimas, pašventinta pirmoji mokyklos vėliava. 2000 m. įvestas profilinis mokymas, 2001 m. pradėta vykdyti kryptingo meninio muzikinio ugdymo programa. Kauno miesto savivaldybės tarybos sprendimu nuo 2009 m. rugpjūčio 15 d. mokykla pertvarkyta į viešąją įstaigą Kauno „Vyturio“ katalikišką vidurinę mokyklą. Nuo 2015 m. Kauno „Vyturio“ katalikiška vidurinė mokykla perorganizuojama į Kauno „Vyturio“ gimnaziją.

Direktoriai 
 1968-1981 m. Petronėlė Šulskaitė
 1981-2001 m. Rimantas Lapkus
 2001-2007 m. Irena Gerčienė
 nuo 2007 m. Aleksandra Bancevičienė

Mokiniai 

Mokykloje mokėsi garsūs, žinomi visoje Lietuvoje menininkai, mokslininkai, poetai, dvasininkai, gydytojai, mokytojai, sportininkai, televizijos žvaigždės ir kitų profesijų žmonės.

 Vytautas Ališauskas, diplomatas
 Valdemaras Chomičius, krepšininkas, olimpinis čempionas
 Rolandas Daugėla, chorvedys
 Sigutis Jačėnas, aktorius, režisierius
 Kęstutis Kriščiūnas, Lietuvos politikas
 Judita Leitaitė, dainininkė
 Šarūnas Marčiulionis, krepšininkas, olimpinis čempionas
 Arūnas Matelis, kino režisierius
 Edita Mildažytė, žurnalistė, TV laidų vedėja
 Mindaugas Umaras, dviratininkas, olimpinis čempionas
 Gintarė Volungevičiūtė, buriuotoja, olimpietė

Nuorodos 
 Mokyklos svetainė

Katalikiškos mokyklos
Lietuvos gimnazijos
Vyturio
Kauno Žiburio pagrindinė mokykla

Kauno Žiburio pagrindinė mokykla – buvusi dieninė, savarankiško mokymosi bendrojo lavinimo mokykla Kaune, Verkių g. 30, vykdanti pradinio, pagrindinio ir papildomo ugdymo programas. Įstaigos kodas 190137640.

Istorija 

1972 m. rugsėjo 1 d. įsteigta Kauno 33–oji vidurinė mokykla. 1978 m. įrengti chemijos, fizikos, darbų kabinetai. 1993 m. įkurtas kraštotyros muziejus. 1994 m. kovo 31 d. suteiktas „Žiburio“ vidurinės mokyklos pavadinimas, pašventintas pastatas. 1995 m. mokykla tapo iniciatyvių Lietuvos mokyklų klubo nare. 1996 m. įsigyti pirmieji kompiuteriai. 1997 m. įkurtas mokyklos muziejus, 1998 m. „Dienos centras“. 2000 m. pradėtas įgyvendinti profilinis mokymas. 2013 metais mokykla tapo pagrindine.

2019 m. Kauno savivaldybės sprendimu mokykla buvo prijungta prie KTU Vaižganto progimnazijos, o pastatas parduotas.

Direktoriai 
A. Bubnys (1972/1973 m.m.)
P. Kepežinskas (1973/1983 m.m.)
A. Čiužaitė (1983/1989 m.m.)
P. Šimanauskas (1989/1990 m.m)
P. Sadauskas (1990/1993 m.m.)
Birutė Balčiūnienė (1993/2014 m.m.)
Asta Daugirdė (2015-2019 m.m.)

Žymūs mokiniai 
 Saulius Girdauskas

Nuorodos 
 Mokyklos svetainė .

Kauno miesto savivaldybės mokyklos
Kauno Aleksandro Stulginskio mokykla

Kauno Aleksandro Stulginskio mokykla – dieninė, savarankiško mokymosi bendrojo lavinimo mokykla Kaune, Dainavos mikrorajone, Partizanų g. 152, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190138023. Steigėjas Kauno miesto savivaldybės taryba.

Istorija 
1977 m. rugsėjo 1 d. Kauno 37-osios vidurinės mokyklos direktorius Eduardas Petraška pasitiko 1070 moksleivių. 1-9 klasėse tuo metu su moksleiviais savo žiniomis dalijosi 51 mokytojas, 41 turėjo aukštąjį išsimokslinimą. Pirmaisiais mokslo metais veikė 9 metodiniai būreliai, skleidę tarp mokytojų gerąją patirtį, tobulinę ugdymo lygmenį.

1980 m. mokykla išleido pirmuosius 36 abiturientus. 1982 m. 55 klasėse mokėsi 1829 moksleiviai, dirbo 82 mokytojai. 1984 m. suformuotos 58 klasės, mokėsi 1792 moksleiviai, veikė 29 būreliai, dirbo 91 mokytojas.

1995 m. suteiktas prezidento Aleksandro Stulginskio (1885–1969) vardas. Įvestas pagilintas meninis lavinimas, ankstyvasis užsienio kalbų mokymas, tolesnis realinis ir humanitarinis ugdymas. Mokyklos bendruomenė palaiko ryšius su Aleksandro Stulginskio dukra Aldona Juodzevičiene, gyvenančia JAV. 2002 m. vasario 26 d. mokykla pasirašė bendradarbiavimo sutartį su Lietuvos Aleksandro Stulginskio vardo mokyklomis. 2010 m. birželio 3 d. mokykla tapo Kauno Aleksandro Stulginskio katalikiška vidurine mokykla. 2012 m. rugsėjo 13 d. tapo mokykla-daugiafunkciu centru, 2021 m. mokykla sutrumpino savo pavadinimą į Kauno Aleksandro Stulginskio mokykla.

Pavadinimų kaita

Direktoriai 
 1977 m. Eduardas Petraška
 1982 m. Vytautas Kvederaitis
 1984 m. Nijolė Poškienė
 1986 m. Eduardas Petraška
 1989 m. Rimutė Gansiniauskienė
 1995 m. Vytautas Dubauskas

Nuorodos 

 Mokyklos svetainė

Lietuvos pagrindinės mokyklos
Stulginskio
SSA Jagiellonia Białystok

Balstogės „Jagiellonia“ – Lenkijos futbolo klubas iš Balstogės.

Istorija

Pasiekimai 

 Lenkijos II lygos čempionas (1987 m.)
 Lenkijos II lygos II vieta (1992, 2007 m.)
 s pusfinalis (2004 m.)

Sezonai 

|}
 Šaltiniai: RSSSF duomenų bazė.

Žymūs žaidėjai 

  Antoni Komendo-Borowski
  Jacek Bayer 
  Daniel Bogusz
  Marcin Burkhardt
  Marek Citko
  Tomasz Frankowski
  Kamil Grosicki
  Radosław Kałużny 
  Grzegorz Rasiak
  Marco Reich 
  Grzegorz Sandomierski
  Euzebiusz Smolarek
  Radosław Sobolewski 
  Grzegorz Szamotulski 
  Tomasz Wałdoch
  Łukasz Załuska

Lietuviai 

 Laimonas Bytautas, saugas 1998–1999
 Fiodor Černych, puolėjas 2015-2018, 2020-
 Nerijus Čiulada, puolėjas 1997–1998
 Audrius Dilys, vartininkas 2001–2002
 Valdas Kasparavičius, gynėjas 1989–1990
 Tadas Kijanskas, gynėjas 2010–2011
 Rimas Klišys, saugas 1997
 Gintaras Kviliūnas, puolėjas 1989
 Justas Lasickas, saugas 2018-2019
 Povilas Leimonas, gynėjas 2014
 Algimantas Liubinskas, treneris 1998
 Algis Mackevičius, saugas 1989
 Arvydas Novikovas, saugas 2017–2019
 Dainius Saulėnas, puolėjas 2001
 Andrius Skerla, gynėjas 2008–2011
 Andrejus Sorokinas, gynėjas 2001–2002
</div>

Šaltiniai

Nuorodos 

 oficiali klubo svetainė
 RSSSF duomenų bazė (čempionai ir sezonai)
 RSSSF duomenų bazė (taurės finalai)

Balstogės sportas
Jagiellonia Bialystok
Futbolo klubai Palenkės vaivadijoje
KS Widzew Łódź

Lodzės „Widzew“ – Lenkijos futbolo klubas iš Lodzės.

Istorija

Pasiekimai 

 Šaltiniai: RSSSF duomenų bazė.

Sezonai 

|}

UEFA varžybos

Žymūs žaidėjai 
 Zbigniew Boniek
 Wlodzimierz Smolarek
 Jozef Mlynarczyk
 Marek Citko
 Piotr Nowak
 Marcin Robak
 Darvydas Šernas

Lietuviai 
 Andrius Gedgaudas, saugas 1999–2001
 Povilas Leimonas, gynėjas 2013-2014
 Mindaugas Panka, saugas 2007–2012
 Simonas Paulius, saugas 2018-2019
 Robertas Poškus, puolėjas 1999–2000
 Artūras Steško, saugas 1999 ir 2001–2002
 Darvydas Šernas, saugas 2009-2011
 Tomas Žvirgždauskas, gynėjas 2002

Šaltiniai

Nuorodos 

 Oficiali klubo svetainė
 RSSSF duomenų bazė (čempionai ir sezonai)
 RSSSF duomenų bazė (taurės finalai)

Widzew Lodz
Zagłębie Sosnowiec SA

Sosnoveco „Zagłębie“ – Lenkijos futbolo klubas iš Sosnoveco.

Istorija 
Klubo ištakos siekia 1906 m. Pastaruosius metus klubas žaidė Pirmame divizione. 2017/2018 m. jame užėmė antrą vietą ir pateko į Ekstraklasa pirmenybes.

Elito divizione klubui sekėsi prastai. Buvo surinkę vos septynis taškus ir buvo priešpaskutinėje vietoje. 2018 m. spalio 15 d. pasiekė žinia, kad naujuoju treneriu tapo lietuvis Valdas Ivanauskas, o jam talkins Robertas Poškus.

Logotipo pokyčiai

Pasiekimai 

 Šaltiniai: RSSSF duomenų bazė.

Sezonai 

|}

Lietuviai 
 Markas Beneta, gynėjas 2020
 Valdas Ivanauskas, vyr. treneris 2018-2019
 Robertas Poškus, vyr. trenerio asistentas 2018-2019

Šaltiniai

Nuorodos 
 Ofiaciali klubo svetainė
 RSSSF duomenų bazė (čempionai ir sezonai)
 RSSSF duomenų bazė (taurės finalai)

Zaglebie Sosnowiec
Hawar Mulla Mohammed

Mula Mohamedas Havaras (g. 1982 m. rugsėjo 12 d.) – kurdų kilmės Irako futbolininkas. Saugo pozicijoje žaidžia nacionalinėje rinktinėje.

Su jaunimo rinktine dalyvavo 2001 m. pasaulio čempionate, buvo 2004 m. olimpinės rinktinės sudėtyje. 2007 m. padėjo irakiečiams pasiekti Azijos taurės auksą. Įmušė įvartį į Australijos vartus.

Laimėjimai

 AFC Azijos taurė: 2007
 Irako aukščiausioji lyga: 2004-05
 Libano aukščiausioji lyga: 2005-06
 Libano FA taurė: 2006
 Kipro futbolo supertaurė: 2006
 Hazfi taurė: 2009/10

Asmeniniai
 Irako metų žaidėjas: 2005

Dalyvavimas čempionatuose 

|}

Nuorodos 

Havar, Mula Mohammed
Pleinės

Pleinės – kaimas Rietavo savivaldybėje, 7 km į pietryčius nuo Tverų, Tverų seniūnijoje. Tai buvusi dvarvietė – buvęs Rokundiškės dvaras. Jame buvo daug pastatų, gražus parkas. Kaime rastas akmeninis kirvis siaurėjančia pentimi. Jis saugomas Telšių „Alkos“ muziejuje. Tai rodo, kad čia gyventa jau akmens amžiuje.

Istorija 

Kaimas pirmą kartą minimas 1588 m. 1923 m. kaime buvo 7 sodybos. Per sovietų okupaciją nukentėjo Rainių miškelio kankinys, buvęs amatininkas, siuvėjas, smulkių ūkininkų sūnus Motiejus Norvaiša, kilęs iš Pleinių 1945 m. pradžioje buvo ištremti šio kaimo gyventojai.

Gyventojai

Šaltiniai 

Rietavo savivaldybės gyvenvietės
Avižaičiai

Avižaičiai – kaimas Rietavo savivaldybėje, 6 km į šiaurę nuo Tverų, prie kelio , apsuptas Pareškečio miškų. Rytuose teka Rešketa, telkšo ežeras Rešketis. Yra dvi senosios kapinės.

Gyventojai

Šaltiniai 

Rietavo savivaldybės gyvenvietės
Pabėgimas (1995 singlas)

Singlas - pirmasis Lietuvoje išleistas (1995 m.) singlas, pagamintas 200 egzempliorių tiražu, eksperimentiniais tikslais. Šis singlas buvo išleistas MC pavidalu, kuriame yra tik 2 Andriaus Mamontovo dainos.

Muzika ir žodžiai Andriaus Mamontovo

Dainos 
 Pabėgimas
 Vėl paliks pasaulį šiluma

Lietuvos muzika
FK Salantas Salantai

Salantų „Salantas“ – Lietuvos futbolo klubas iš Salantų. Dukterinė klubo Minija Kretinga komanda.

Istorija 

Futbolo komanda Salantuose suburta dar 1929 m. Beveik visą laiką ji žaidė regioninėse lygose, tik 1993 m. sugebėjo laimėti II lygos Vakarų zonos varžybas ir kitame sezone išbandė jėgas I lygoje, tačiau užėmė paskutinę vietą ir iškrito atgal į II lygą. Komanda ne kartą keitė pavadinimą, kol 1992 m. pasivadino „Salantu“ pabrėžiant pro Salantus tekančią upę Salantą.

2010 m. pradžioje VšĮ „Kretingos rajono futbolo“ valdyba nusprendė, kad LFF II lygos Vakarų zonoje rungtyniaujantis „Salantas“ taps „Minijos“ dublerine komanda. Nuspręsta šią komanda formuoti salantiškių ir kretingiškių pagrindu.  Taip „Salantas“ neteko savarankiškos komandos statuso ir dabar yra „Minijos“ klubo dalis.

Sezonai 

|}
|}

|}

Treneriai
 1962-64 K. Kubilinskas,
 1965-78 B. Budrys, I. Butrimas,
 1979-82 V. Budrys, R. Budrys,
 1983-89 R. Leknius, V. Butrimas,
 1988-90 R. Budrys,
 1991 V. Butrimas,
 1992 B. Beniušis,
 1993-95 G. Glikmanas,
 1996-2011 A. Ruokis,
 nuo 2011 G. Vaniuchinas

Šaltiniai

Nuorodos 

Salantas
Salantai
Angilijos vyrų futbolo rinktinė

Angilijos vyrų futbolo rinktinė – Angilijai atstovaujanti nacionalinė futbolo komanda, kurią kontroliuoja Angilijos futbolo asociacija. Rinktinė nedalyvavo nė viename pasaulio ar žemyno čempionate.

Dalyvavimas pasaulio čempionatuose

Dalyvavimas CONCACAF Aukso Taurėje 
 1991–2002 – neįveikė atrankos
 2003 – nedalyvavo
 2005 – pasitraukė
 2007–2011 – neįveikė atrankos

Amerikos vyrų futbolo rinktinės
Futbolo vyrų rinktinė
Arubos vyrų futbolo rinktinė

Arubos vyrų futbolo rinktinė – Arubai atstovaujanti nacionalinė futbolo komanda, kurią kontroliuoja Arubaanse Voetbal Bond. Rinktinė nedalyvavo nė viename pasaulio ar žemyno čempionate. Tai viena silpniausių rinktinių pasaulyje ir turi viena žemiausių FIFA reitingų. Nuo 2000 m. kovo 18 d. kai buvo sužaista 2:2 su Puerto Riku, Arubos vyrų futbolo rinktinė pralaimėjo visas atrankines rungtynes.

Dalyvavimas pasaulio čempionatuose

Dalyvavimas CONCACAF Taurėje 
 1991 – nedalyvavo
 1993 – atsisakė dalyvauti
 1996–2003 – neįveikė atrankos
 2005 – atsisakė dalyvauti
 2007 – nedalyvavo

Amerikos vyrų futbolo rinktinės
Arubos sportas
Bahamų vyrų futbolo rinktinė

Bahamų vyrų futbolo rinktinė – Bahamas atstovaujanti nacionalinė futbolo komanda, kurią kontroliuoja Bahamų futbolo asociacija. Rinktinė nedalyvavo nė viename pasaulio ar žemyno čempionate.

Dalyvavimas pasaulio čempionatuose

Dalyvavimas CONCACAF Taurėje 
 1991–1998 nedalyvavo
 2000 – neįveikė atrankos
 2002 – atsisakė dalyvauti
 2003 – nedalyvavo
 2005 – atsisakė dalyvauti
 2007 – neįveikė atrankos

Dalyvavimas Pan Amerikos žaidynėse 
 1951–1967 – nedalyvavo
 1971 – I etapas
 1975–2003 – nedalyvavo

Amerikos vyrų futbolo rinktinės
Futbolo vyrų rinktinė
Belizo vyrų futbolo rinktinė

Belizo vyrų futbolo rinktinė – Belizui atstovaujanti nacionalinė futbolo komanda, kurią kontroliuoja Belizo futbolo federacija. Tai viena silpnesnių pasaulio rinktinių, turinti vieną žemesnių FIFA reitingų ir nedalyvavo nė viename pasaulio čempionate, tačiau 2013 m. debiutavo CONCACAF Aukso taurėje.

Dalyvavimas tarptautiniuose turnyruose

Pasaulio čempionatas

CONCACAF Aukso taurė 
 1991 – nedalyvavo
 1993 – nedalyvavo
 1996 iki 2002 – neįveikė atrankos
 2003 – nedalyvavo
 2005 iki 2011 – neįveikė atrankos
 2013 – I etapas
 2015 – neįveikė atrankos

Centrinės Amerikos taurė 
 1991 – 
 1993 – 
 1995 – I etapas
 1997 – 
 1999 – I etapas
 2001 – I etapas
 2003 – 
 2005 – I etapas
 2007 – I etapas
 2009 – I etapas
 2011 – I etapas
 2013 – 4 vieta

Amerikos vyrų futbolo rinktinės
Futbolo vyrų rinktinė
Kaimanų Salų vyrų futbolo rinktinė

Kaimanų salų vyrų futbolo rinktinė – Kaimanų saloms atstovaujanti nacionalinė futbolo komanda, kurią kontroliuoja Kaimanų salų futbolo asociacija. Rinktinė nedalyvavo nė viename pasaulio ar žemyno čempionate.

Dalyvavimas pasaulio čempionatuose

Dalyvavimas CONCACAF taurėje 
 1991–1996 – neįveikė atrankos
 1998 – atsisakė dalyvauti
 2000–2018 – neįveikė atrankos

Treneriai 
 Ken Fogarty (1993–1994, 1996–1998)

Šaltiniai 

Amerikos vyrų futbolo rinktinės
Futbolo vyrų rinktinė
Didžiosios Britanijos Mergelių salų vyrų futbolo rinktinė

Didžiosios Britanijos Mergelių salų vyrų futbolo rinktinė – Didžiosios Britanijos Mergelių saloms atstovaujanti nacionalinė futbolo komanda, kurią kontroliuoja Didžiosios Britanijos Mergelių salų futbolo asociacija. Rinktinė nedalyvavo nė viename pasaulio ar žemyno čempionate. Yra viena silpniausių CONCACAF rinktinių.

Pasiekimai Pasaulio čempionatuose

Pasiekimai CONCACAF Aukso Taurėje 
 1991 – neįveikė atrankos
 1993 – neįveikė atrankos
 1996 – pasitraukė
 1998 iki 2005 – neįveikė atrankos
 2007 – pasitraukė
 2009 – neįveikė atrankos

Amerikos vyrų futbolo rinktinės
Futbolo vyrų rinktinė